GiliGold/VAD_KnessetCorpus huggingface dataset:
מוסי רז:
אבל לא זה הדבר החשוב – הייתה כאן התעלמות, כל הזמן, מזה שאנחנו מנהלים דיון כאן, בוועדת החוץ והבטחון של הכנסת, משום שאנחנו מדברים על בנייה מחוץ לשטח מדינת ישראל, בשטח כבוש, שמנוהל על ידי הצבא; בנייה שמנוגדת לערכים הבסיסיים של הציונות, שקבעה את מטרתה בקונגרס הציוני הראשון בבאזל: מימוש זכותו של העם היהודי להגדרה עצמית על פי משפט הכלל – זאת אומרת, על פי המשפט הבין לאומי; מנוגדת לערכים של מגילת העצמאות שלנו, שקבעה שזכותו הטבעית של העם היהודי להקים מדינה משלו ככל העמים, ויש כאן עוד עם, שהוא כ-50 אחוז מהארץ הזו – וגם את ה-22 אחוז שהוא מבקש מהארץ, את אותה כבשת הרש, אנחנו גוזלים
מוסי רז:
 ובמקום שאנחנו נבנה במדינת ישראל – אנחנו גוזלים את כבשת הרש של האחרים
מוסי רז:
     אבל אני לא רוצה לדבר רק על מוסר, אני לא רוצה לדבר רק על משפט – כאן זו ועדת החוץ והבטחון של הכנסת; ההתנחלויות דרדרו את מצבה הבטחוני של מדינת ישראל, ברגע שהופיעו הכיבוש וההתנחלויות – מצבה הבטחוני של מדינת ישראל הידרדר, כי עם נכבש מגיב בדרך צבאית; שגם אם אני לא מקבל אותה – כך זה, כך אנחנו עשינו מול הבריטים, כך עשה שמחה חינקיס שהלך ורצח משפחה שלמה, כך עשו האצ"ל והלח"י וההגנה, וכך, לצערי, גם הם עושים
מוסי רז:
     יאמר לי האומר "אבל אש"ף הוקם לפני 1967" – בבקשה, האם תוכלו להראות לי יהודים שנרצחו על ידי אש"ף לפני 1967? לא תוכלו - מאז 1967
מוסי רז:
 קיבלנו את הטילים הראשונים, את הקטיושות הראשונות, ב-1969, ואת פיגועי ההתאבדות
מוסי רז:
 ושימו לב, לא רק זה – הרי לא צריך להיות חכם כדי להבין שקל יותר להגן על גבול של 360 קילומטר מאשר על 3000 קילומטר של צירי תנועה להתנחלויות
שמעון סולומון:
אני רק רוצה להזכיר לך מה נושא הדיון
מוסי רז:
נושא הדיון הוא הפגיעה של ההתנחלויות בבטחון מדינת ישראל
שמעון סולומון:
אבל זה לא נושא הדיון
גדעון מרגלית:
כבודו למד באוניברסיטה העברית שנמצאת על שטח כבוש בירושלים
מוסי רז:
האוניברסיטה העברית לא נמצאת בשטח כבוש, הר הצופים היה שלנו בהסכמי שביתת הנשק
שמעון סולומון:
שנייה, מוסי, אני רוצה לכבד אותך, אני רוצה לשמוע אותך, אבל בוא נדבר בנושא הדיון
שמעון סולומון:
 יש המון-המון דברים שאי אפשר לדבר עליהם
מוסי רז:
החסם של הבנייה בהתנחלויות בשטחים הכבושים הוא העובדה שהן מנוגדות לערכים של מגילת העצמאות, הן מנוגדות לערכי העולם כולו, מנוגדות לערכי הציונות, וגורמות לזה שישראלים ופלסטינים הורגים אחד את השני
מוסי רז:
 ואם חייל שצריך להגן על ההתנחלות נווה צוף מגיע למצב שבו הוא צריך לירות למוות בתינוק בן שנתיים וחצי – והוא לא אשם בזה, לא הוא אשם בזה, המצב הזה הוא זה שמביא אותנו להרוג ולהיהרג, וההתנחלויות הן פגיעה בבטחון מדינת ישראל
מוסי רז:
     עכשיו הם אומרים "תמחק את חווארה"
מוסי רז:
 שים לב, אדוני היושב ראש – אילו כפרים רוצים למחוק? את אלה שקרובים להתנחלויות, משום שככל שהתנחלות יותר קרובה לכפר פלסטיני היא גורמת ליותר צרות, יותר הורגים ויותר נהרגים, כי מהם הם גונבים את האדמה, כי מהם הם לוקחים את השטח, כי להם הם מבצעים את מה שנקרא בכיבוס "תגי מחיר"
מוסי רז:
 הרי מה, זה מקרה שזה חווארה? שיש מסביבה ארבע התנחלויות כאלה? לא, זה לא מקרי – ההתנחלויות הן אלה שמסכסכות בינינו לבין שכנינו
שמעון סולומון:
אבל מוסי, זה לעוות את המציאות
שמעון סולומון:
 וזה שאנשים הורגים נוסעים בכביש איו"ש - - -
מוסי רז:
זה לא מעוות שום מציאות, עיוותם פה את המציאות במשך שעתיים לאחר שעיוותם אותה 56 שנה
מוסי רז:
 כל הידידות שלנו בעולם אומרות לנו שההתנחלויות הן לא חוקיות, לא מוסריות ופוגעות בסיכוי להגיע לשלום ולשתי מדינות ולהגשים את ערכי הציונות
מוסי רז:
 כשכולם אומרים לך שאתה שיכור – לך לישון, תקשיב גם למה שכולם אומרים לך
הר מלך:
אולי אתה פחדן? אתה פחדן, מוסי, משה מזרחי, אתה פחדן
מוסי רז:
שמעתי שיש פה מומחה לחוק בין לאומי – אז אני אומר: בואו נלך שבית משפט בין לאומי ישפוט, אם אתם כאלה חכמים מול החוק הבין לאומי
דן אילוז:
היית רוצה את זה, אתם אוהבים לשלוח אותנו לטריבונלים בין לאומיים
מוסי רז:
אני לא רוצה, אתה רצית
הר מלך:
גם אמרו לנו שהעבודה משחררת
שמעון סולומון:
לא, לא, סליחה, זה לא לעניין
מוסי רז:
אני לא הייתי משווה שום דבר לנאצים, והשוואה לנאצים היא הכחשת שואה
מוסי רז:
 גם כשעושה את זה חברת כנסת
שמעון סולומון:
אני מתנער מהדבר הזה
שמעון סולומון:
 לא נכון לדבר ככה, אני מבקש לא לדבר ככה
הר מלך:
אתה מצדיק רצח של יהודים, זה מה שאתה עושה
מוסי רז:
מכחישת שואה, זה מה שאת עושה
מוסי רז:
 מכחישה של רצח של 6 מיליון יהודים
דן אילוז:
רק צריך לתקן משפט: היו פיגועים לפני 1967 על ידי פלסטינים, היו פיגועים
שמעון סולומון:
הוא לא אמר שלא היו, רק לא על ידי אש"ף
שמעון סולומון:
 הוא אמר שלא על ידי אש"ף – כי לא היה אש"ף
דן אילוז:
אה, אוקיי, הם לא התארגנו כאש"ף כדי לעשות פיגועים, סליחה
מוסי רז:
וגם לא היה חמאס
מוסי רז:
 וגם מספרם היה נמוך
מוסי רז:
 לפני 1967 לא הייתה בשפה העברית המילה "פיגוע", המילה "פיגוע" בכלל נכנסה לשפה העברית ב-1968
הר מלך:
נכון, זה לא פיגוע, זה רצח
הר מלך:
 נכון, אתה צודק, זה רצח של יהודים
מוסי רז:
כמו שיש לנו רק מילה אחת לשלג ולאסקימואים יש הרבה
מוסי רז:
 מאז 1967 מצבנו הבטחוני הידרדר
הר מלך:
נכון, אתה צודק, זה שפיכת דם של יהודים
דן אילוז:
היו פיגועים לפני 1967 או לא?
מוסי רז:
היו
דן אילוז:
היו, בסדר, אז זה לא בגלל ההתנחלויות
דן אילוז:
 אז תפסיק להגיד שטויות, באמת
מוסי רז:
היו, אבל הרבה פחות
מוסי רז:
 לכן בכלל לא הייתה המילה "פיגוע"
דן אילוז:
שיקרת, אתה אמרת שלא היו פיגועים לפני 1967
מוסי רז:
לא אמרתי את הדבר הזה, שקר מוחלט
מוסי רז:
 יושבים פה מומחים לצבא – תסבירו לי למה ישראל של היום, עם 10 מיליון אזרחים, צריכה שירות צבאי ארוך יותר מאשר ישראל של לפני 1967, עם 3 מיליון אזרחים, למרות שיש לנו הסכם שלום עם מצרים ועם ירדן ושאין דבר כזה סוריה ואין דבר כזה לבנון – אנחנו עדיין נדרשים לתת יותר? אנחנו נדרשים לתת יותר משום שמצבנו הבטחוני הידרדר וכל הצבא שלנו מושקע בלשמור על ההתנחלויות, שהרסו את ישראל
הר מלך:
איזה עיוות תפיסתי, עיוות
הר מלך:
 אתם באמת תביאו אותנו לכלות את העם הזה
הר מלך:
 איך הגעתם לשם?
שמעון סולומון:
אנחנו נמצאים בחדר הוועדה של חוץ ובטחון
שמעון סולומון:
 מאחר שאנחנו גם דנים פה באורך השירות הסדיר של צבא ההגנה לישראל – קיצרנו, וההנחה היא שהבטחון גדל; לכן ההתיישבות מאפשרת את זה שבאמת נוכל לחיות בבטחון יותר גדול, כי אויבינו מבינים שאנחנו לא נרתעים מהפיגועים ולא נרתעים מכל התהליכים שלהם
שמעון סולומון:
 אז אולי ההנחה שלך שאנחנו עושים שירות ארוך ובגלל זה אנחנו במצב קשה - אז הנה, אנחנו מורידים עכשיו ל-24 חודשים, וכנראה שהמצב יותר טוב
דן אילוז:
אף פעם לא שמעתי דברים כאלה
מוסי רז:
הגיע הזמן שאחרי 56 שנות שקרים תשמע גם את האמת
מוסי רז:
 גם האמת היא אופציה, גם אותה מותר לשמוע מדי פעם
הר מלך:
הם לא נותנים לעובדות לבלבל אותם
הר מלך:
 מוסי, אתם לא נותנים לעובדות לבלבל אתכם
מוסי רז:
בנו בשטחי C 90 אלף דירות, נכון? בהתחלה את אומרת שאין שם ערבים ואחרי זה את אומרת שבנו שם 90 אלף דירות
הר מלך:
זו האמת, זו המציאות
הר מלך:
 אני יודעת שאתה לא רוצה לראות אותה, אבל זו המציאות
שמעון סולומון:
שנייה, חברת הכנסת לימור
שמעון סולומון:
 אנחנו רוצים לסכם – מתן נחום, ומיד אחר כך גלעד
גלעד קריב:
אני צריך 20-25 דקות
שמעון סולומון:
חיכיתי לזה
שמעון סולומון:
 עכשיו הביאו לי את זה, אז אני יכול להתחיל לעבוד עם זה
מתן נחום:
שלום, אני מתן נחום מהחברה להגנת הטבע, ואני רוצה להציג כאן צד אחר - אני רוצה להציג את הצד ההפוך של התכנון ביהודה ושומרון
מתן נחום:
 דיברו פה על חסמים, ולפי דעתי יש מחסור בחסמים
מתן נחום:
 מה שמדהים זה שיושב פה יזם והוא אמר מילה במילה את מה שבאתי להגיד – תראו איזה מצב אבסורד, יושב פה יזם ואומר: אין תכנון, יש בעיות, הם מגיעים לוועדות ויש בלאגן, והוא אומר את זה מהצד שלו, מהצד של היזם, וזה בסדר; אני אגיד לכם את זה מהצד של תכנון, של תכנון סביבתי
מתן נחום:
 אני מגיע למת"ע ואני גם יושב בוועדה פה, בירושלים, של מחוז ירושלים, וזה עולם אחר לחלוטין מבחינת החסמים ומבחינת איך מתכננים
מתן נחום:
 לצערנו, לא מתכננים היום ביהודה ושומרון
מתן נחום:
 אני אתן דוגמה
שמעון סולומון:
שנייה, מה שאתה מציג זה שהחסמים בירושלים, מה, הם הרבה יותר גדולים?
מתן נחום:
כן, בהחלט
מתן נחום:
 אני אתן דוגמה קטנה: בהר גילה, שליד ירושלים, רצו לבנות שכונה חדשה, ממש מול רכס לבן, שכונה בירושלים
מתן נחום:
 התנאים שהיו צריכים לעמוד בהם ברכס לבן היו אדירים; למה? כי הייתה יכולה להיות פגיעה אדירה בטבע בגלל השכונה, שאני מקווה שגם לא תיבנה בעתיד
מתן נחום:
 מול, ההר ממול – אותו אזור, אותו שטח, אותה גאוגרפיה, אותה הידרו-גאולוגיה, אותם מעיינות – אפס בדיקות סביבתיות; אני לא אומר שאחת או שתיים לעומת 20 – אפס, זה פשוט היה מדהים
שמעון סולומון:
למה, עין חניה עדיין נשמר בצורה יפה
מתן נחום:
השכונה אולי הייתה יכולה לפגוע בעין חניה, וזה מה שמדהים – תכננו שכונה ובכלל לא בדקו אם השכונה תפגע בעין חניה או בשאר המעיינות, יש הרבה מעיינות בכל האזור
מתן נחום:
 אז אני רוצה להגיד ככה: הסטנדרטים התכנוניים ביהודה ושומרון הם נמוכים מאוד מבחינת החסמים הסביבתיים שלהם; וכשאנחנו מדברים על חסמים סביבתיים, זה לא רק לשמור על הסביבה – זה לטובת התושבים
הר מלך:
אתה בעצם גם נותן את דעתך על הפגיעה בטבע של אותם אלה שבכלל אין להם שום חסמים?
שמעון סולומון:
חברת הכנסת לימור, בואי
מתן נחום:
כל מי שבונה בצורה לא חוקית – צריך לעצור אותו ולהפסיק את זה, אין פה בכלל שאלה, לא אכפת לי איפה
מתן נחום:
 זה לשאלתך, אין לנו פה איפה ואיפה בנוגע לשטח
שמעון סולומון:
אני מסכים איתך, אני רוצה שכל הבנייה ביו"ש תהיה חוקית, ואז אנחנו נוכל להכניס גם את זה, בצורה מסודרת
שמעון סולומון:
 האמת שאני גם בעד הטבע
הר מלך:
כן, גם אני
מתן נחום:
מצוין
מתן נחום:
 אני רוצה להוסיף עוד דבר אחד בנוגע לקרקעות ביהודה ושומרון, וזה דווקא בנוגע לציבור: מישהו מגיע ורוצה להתנגד – ביהודה ושומרון אין ערכאה עליונה
מתן נחום:
 כלומר, מת"ע, המועצה התכנונית האזורית, היא גם המועצה העליונה; כלומר, אין מעליה עוד מועצה ארצית שיכולים לבוא ולפנות אליה במידה שההתנגדויות לא התקבלו, וזאת בעיה מבחינת הייצוג שלנו כתושבים, של אנשים שרוצים להתנגד לתוכנית ולהביע את עמדתם
מתן נחום:
     דבר אחרון, בנוגע להתנהלות, למת"ע ולחסמים: דיברתם פה על זה שקשה להפקיד, ואני רוצה להגיד הפוך – קל מאוד לבוא ולהפקיד, גם ללא תכנון, ואני ראיתי תוכניות שהגיעו
שמעון סולומון:
הכל יחסי, אתה יודע
מתן נחום:
לדוגמה: כביש 3742, שמתוכנן כיום מבית"ר עילית דרומה, לכיוון מחסום הל"ה, הופקד ללא אף תיאום עם הגורמים המתכננים – בלי רשות המים, בלי רשות הטבע והגנים
הר מלך:
אתה רוצה אולי לדבר על המחצבות והמזבלות?
מתן נחום:
אני התנגדתי גם למחצבות, בוועדה הזאת
שמעון סולומון:
מתן, תודה רבה, תודה רבה
שמעון סולומון:
 אני רק אגיד לך: קודם כל, אני מסכים, יש את מדרש רבה, שאומר שהקדוש ברוך הוא אומר "בראתי לך אילנות טובים, בריות טובות – תן דעתך שלא תקלקל", וזה מאוד חשוב; מצד שני, האדם הוא נזר הבריאה, ואם אין לאדם איפה לחיות, אם אין לאדם איפה להתיישב, אם אין לאדם את הבטחון והתשתיות – זה כבר פחות
שמעון סולומון:
 ולכן צריך להיות איזשהו סנכרון בין שני הדברים האלה, אבל לא להעצים ולהאדיר את הטבע על פני האדם, כי אז אנחנו הופכים את היוצרות
מתן נחום:
אז אני רק אשמח להגיד לך דבר אחד: אני מסכים איתך, ועל כן, התכנון שלנו, כלפינו, צריך להיות מושכל וחכם, כי הטבע משרת אותנו, לא אנחנו אותו
שמעון סולומון:
 אוקיי, אז הערה קצרה
זאב יעקובוביץ':
קצרה
זאב יעקובוביץ':
 אדוני היושב ראש, אני רק רוצה לספר לך, בהתייחס לדבריו, שלפני בניתי ביו"ש אני בניתי בנגב עשר שנים; וכשבנינו בנגב ישבנו אצל מנכ"ל משרד השיכון דאז, אבי מעוז – ביום שישי ב-8:00 בבוקר כל משרדי הממשלה מתייצבים כמו חיילים
זאב יעקובוביץ':
 בנינו בחלוקים, גבעות בר, באר מילכה, רחבעם
זאב יעקובוביץ':
 אדוני היושב ראש, פותרים בעיות בשעה – אני אומר לכם דברים שלא תאמינו, כולל, מי שמכיר את הסיפורים שהיו בגבעות בר וברחבעם, כולל רשות שמורות הטבע, ממ"י, אז זה היה ממ"י; כולם, כמו חיילים, "אמן", אומרים "כן"
זאב יעקובוביץ':
 אבי מעוז היה אומר להם "חבר'ה, השאלה היא רק איך כן, אל תגידו לי למה לא
זאב יעקובוביץ':
 רק איך כן"
זאב יעקובוביץ':
 תוך שעות היו פותרים בעיות שלוקחות פה שנים, לפעמים עשרות שנים
זאב יעקובוביץ':
 זה ההבדל בין הנגב לבין מה שקורה ביהודה ושומרון
שמעון סולומון:
 חבר הכנסת גלעד קריב
שמעון סולומון:
 רק קצר, בבקשה, יש לנו סך הכל שלוש דקות
דן אילוז:
אני אנסה לא להגיב
שמעון סולומון:
לא, אתה תעמוד בזה
שמעון סולומון:
 אם לא – אתה לא תהיה פה (צוחק)
גלעד קריב:
תראו, יש בדיון שלנו כמה וכמה אחיזות עיניים גדולות
גלעד קריב:
 אולי אני אתחיל רגע עם משפט אחר
שמעון סולומון:
אבל אני חייב להגיד לך, לא היית פה, והיה פה דיון מאוד-מאוד רציני
שמעון סולומון:
 התייחסו גם לדברים שלך, אני רק אומר
גלעד קריב:
אני מדבר על הזמן שאני הייתי בו, לא אגיב על מה שלא ראיתי
גלעד קריב:
 מה שלא ראיתי – לא ראיתי, אני רק יכול לשער
גלעד קריב:
 ראשית, אני אומר לחברת הכנסת סון הר מלך: את צודקת - זו נחלת אבותינו
גלעד קריב:
 זו בהחלט נחלת אבותינו, וצריך להיות לנו קשר רגשי עמוק מאוד לכל חלקיה של ארץ ישראל, ואני לא אומר את זה מן הפה אל החוץ; אבל אחרי שאנחנו מכירים ונוטעים בעצמנו את ההרגשה העמוקה שזו נחלת אבותינו - -
שמעון סולומון:
את העובדה, לא את ההרגשה
גלעד קריב:
- - מוטלת עלינו משימה מאוד לא פשוטה – של מציאת האיזונים המתאימים בין הזכויות הטבעיות וההיסטוריות שלנו על כל חלקיה של ארץ ישראל, לבין הצורך לקיים כאן מדינה מתקדמת, מוגנת ומוכרת, וגם לבין ההכרה בזכויותיהם של בני אדם נוספים, שגם הם חולקים איתנו את אותה כברת ארץ; בין אם יש בידם את אותן זכויות היסטוריות, יש להם זכויות היסטוריות יותר מצומצמות – הכל נכון
גלעד קריב:
 וזאת לא הפעם הראשונה שהמנהיגות של העם היהודי שחי בארצו נדרשת לעשות פשרות
גלעד קריב:
     וכשם שהתנ"ך הוא הספר שמבסס את זכותנו על כל ארץ ישראל – התנ"ך הוא גם הספר שמספר לנו שאולי בניגוד למסורות של עמים אחרים, המנהיגות העברית והיהודית בתקופת המקרא תמיד נדרשה גם להכרעות שונות, שהיו קשורות למציאות בין לאומית, שהיו קשורות למי עוד יושב איתנו כאן בארץ
גלעד קריב:
 בסדר, נכון
גלעד קריב:
 ובהחלט יכול להיות שהרצון שלנו לקיים מדינה יהודית ודמוקרטית יחייב אותנו – ולדעתי הוא מחייב אותנו – גם להיפרד מחלק מהאזורים שהם נחלת אבותינו, נכון, כדי שנוכל לקיים בחלקים אחרים של נחלת אבותינו קיום יהודי ריבוני ודמוקרטי
גלעד קריב:
     עכשיו, תראו, מכיוון שדעותינו העקרוניות ידועות, וזה לא דיון על הכיבוש ועל הנזק המצטבר של הכיבוש ליכולת שלנו להמשיך ולהחזיק את המפעל הציוני ואת מדינת ישראל כמדינה מתוקנת ומשגשגת - פה דעותיי קרובות מאוד לדעותיו של מוסי - אנחנו בדיון ענייני
מוסי רז:
גם עד עכשיו אני מסכים עם כל מה שאמרת
גלעד קריב:
נכון, אני יודע
זאב אלקין:
איפה הייתם לפני הבחירות, שניכם?
גלעד קריב:
אנחנו בדיון ענייני
גלעד קריב:
 אני, למשל, כשהתנגדתי לביטול חוק ההתנתקות, הטענה שלי מעולם לא הייתה שהזיקה ההיסטורית שלנו לגבעות צפון השומרון היא פחותה מהזיקה ההיסטורית שלנו לחולות בת ים; להפך, אני מקבל לחלוטין את זה שערש לידתה של האומה - - -
שמעון סולומון:
אז תהיה פרו-אקטיבי, כדי לצייר את המציאות הזאת, אחרת זה לא יקרה
הר מלך:
רק המסקנות שונות בתכלית
גלעד קריב:
נכון, אבל לפחות אנחנו לא מתווכחים על נקודת המוצא
שמעון סולומון:
אני שמח על הנקודה הזאת
גלעד קריב:
עכשיו, אני אומר לך ככה, בצורה עניינית: תראו, למה אמרתי כאן "אחיזת עיניים"? יש פה שתי אחיזות עיניים
גלעד קריב:
 אחת: הבכי והנהי על חוסר ההסדרה של התהליכים, על העדר השקיפות – חברים, נו, באמת
גלעד קריב:
 כל המהלך הזה, כל המהלך של ההסתרה, של העדר השקיפות, של לא להעלות באמת תוכניות שמדובר בהן - - -
שמעון סולומון:
אתה מתכוון לבנייה של הפלסטינים בשטחי C
גלעד קריב:
נכון
גלעד קריב:
 לכן הולכים באישון לילה, בממשלה של ימין על מלא-על מלא ומזיזים את הישיבה
הר מלך:
הולכים באישון לילה כל לילה, לא רק לילה אחד
גלעד קריב:
לימור, רגע
גלעד קריב:
 תראו, בממשלה של ימין על מלא-מלא, בממשלה שאתם טוענים שיש לה מדיניות מוצהרת של התיישבות – לא באים כגנבים בלילה ובונים את מבני הקבע של הישיבה בחומש
שמעון סולומון:
אני מסכים, לכן צריך לאשר את זה בגלוי ולאור כולם
שמעון סולומון:
 לא, אני מסכים עם הנחת היסוד
שמעון סולומון:
 כמו שהסכמתי עם הנחת היסוד הראשונית, אני מסכים עם הנחת היסוד הזאת
שמעון סולומון:
 אגב, זה לכולם, אסור שדברים ייעשו באופן בלתי חוקי ובאישון לילה
גלעד קריב:
הכל מצוין; רק, מכיוון שאתם יודעים בסופו של דבר, מה לעשות, שחלקים גדולים במפעל ההתנחלויות, לא כולו, אבל יש במפעל ההתנחלויות התנגשויות מהותיות – לא רק עם הדין הבין לאומי, אלא עם סדרי ממשל בסיסיים – אז אל תספרו לנו כאן, בוועדה, לא על חוסר שקיפות ולא על חוסר תקינות; כל מפעל ההתנחלויות בנוי על חצאי הסתרות, על העדר שקיפות, על העדר נתונים; לא הגעתם לפה בלי נתונים אמיתיים בגלל שלא נתנו לכם הכנה לישיבה הזאת – אתם לא רוצים לשים את כל הנתונים
גלעד קריב:
 וגם עם מנהלת ההתיישבות ועם אלף תקנים – אתם תמשיכו להסתיר נתונים
גלעד קריב:
     והאמירה האחרונה, על אחיזת העיניים השנייה
גלעד קריב:
 חברים, ראש הממשלה שלכם - -
שמעון סולומון:
שלנו, שלנו, של כולנו
גלעד קריב:
- - שלנו, סליחה
גלעד קריב:
 ראש הממשלה שלי התחייב לאחרונה – פעמיים, בשתי ועידות – על אי בנייה בשטחי יהודה ושומרון
הר מלך:
בושה
גלעד קריב:
עכשיו, אתם ממשיכים לשחק בנדמה לי, אתם ממשיכים לתקוף את השמאל – אבל תפסיקו, חברים; בסופו של דבר אין מדיניות רשמית של ממשלת ישראל לבנייה בהתנחלויות
גלעד קריב:
 ועם כל הכבוד לחבר הכנסת עמית הלוי, הוא לא מייצג את עמדת הממשלה, וגם לא אדוני היושב ראש
גלעד קריב:
 אני מבקש ממך את הבקשה הבאה: אני מבקש שתזמינו לכאן, לוועדה, את שר הבטחון - שעל פי חוק יסוד הממשלה הוא השר האחראי על מה שקורה בנושא ההתיישבות – תזמין, ואני רוצה לשמוע מה מדיניות הממשלה לגבי הבנייה ביהודה ושומרון
גלעד קריב:
אז תפסיקו לבלף ותפסיקו לקשקש, ואתם לא הולכים לבנות בשטחים, מכיוון שאם מדינת ישראל תבנה בשטחים אז לא תהיה קואליציה בין לאומית שתאפשר לנו להתמודד עם משימות הבטחון
גלעד קריב:
 אתם משקרים לציבור הישראלי תוך כדי השמצת השמאל
גלעד קריב:
 פעם אחת תפסיקו לשקר! תביא את השר גלנט, אני רוצה לשמוע, תביא את החלטת הממשלה החדשה שלכם על חידוש ההתיישבות
שמעון סולומון:
אני מבטיח לזמן לכאן את השר במשרד הבטחון, השר בצלאל סמוטריץ' יגיע לכאן ואנחנו נשמע מה באמת המדיניות בהקשר האזרחי
גלעד קריב:
איפה החלטת הממשלה על חידוש הבנייה? זו מדינה מתוקנת
גלעד קריב:
 יש החלטת ממשלה?
גלעד קריב:
איפה? איפה? תראו לי
שמעון סולומון:
 שנייה, שנייה
שמעון סולומון:
 חברים, אני רוצה לסיים, אני רוצה לסכם
גלעד קריב:
תביאו את הריבונות, חכמים גדולים
גלעד קריב:
 12 שנים הוא היה ראש ממשלה
גלעד קריב:
 תחילו את הריבונות, בואו נראה אתכם
גלעד קריב:
 בבקשה, תחילו, תחילו
גלעד קריב:
 אתה מאמין לעצמך?
זאב אלקין:
מאמין
גלעד קריב:
אני תמיד מקנא באנשי אמונה
שמעון סולומון:
חבר הכנסת גלעד, אני אתחיל בדברים האחרונים שלך
שמעון סולומון:
 קודם כל, אני מסכים איתך שבסוף, ממשלת ישראל צריכה לקבוע מדיניות
שמעון סולומון:
 חברים, תקשיבו, ככה תחכימו
שמעון סולומון:
 אני מסכים שבאמת צריך שממשלת ישראל תציג כאן את המדיניות, ולכן אני באמת חושב שהחלוקה שנעשתה, בחוכמה גדולה מאוד ובתיקון עוול ארוך שנים, במשרד הבטחון, שבו על האזרחים אחראיים משרדי ממשלה ועל הנושא הבטחוני אחראי משרד הבטחון – אני מדבר פה רק על ההתיישבות, אני מדבר כאן רק על הבנייה – ולכן אנחנו כן נזמן לכאן את השר בצלאל סמוטריץ', שיבוא לכאן ויציג את המדיניות
גלעד קריב:
לא, סליחה, חוק יסוד הממשלה אומר שהסמכות אצל גלנט
שמעון סולומון:
קודם כל, אני רוצה להודות, באמת להודות, לכל מי שהגיע לכאן
שמעון סולומון:
 אנחנו כאן בדיון שעתיים, אני חייב לחתום, גם צריך לסיים כאן ולהמשיך הלאה לוועדות הנוספות
שמעון סולומון:
 אני רוצה לקיים דיון המשך בנושא הזה – יש המון נקודות שהיו חסרות כאן, בדיון הזה – לזמן את הנוכחים שנמצאים כאן ואת אלה שלא הגיעו לכאן
שמעון סולומון:
 וגם לבקש נתונים מסודרים – גם ממנהל ההתיישבות, גם ממשרד השיכון, ועמדה מקצועית של היועץ המשפטי של משרד הבטחון, לראות שהדברים האלה יהיו מוסדרים, יוגשו לנו בטרם עת, נוכל להעביר לכולם
גלעד קריב:
גם את מחירי הקרקע, נכון?
שמעון סולומון:
אתה קיבלת
שמעון סולומון:
 אתה לא היית פה, אבל קיבלת פה
שמעון סולומון:
 תקשיב, חבר הכנסת גלעד, אני חשבתי שבזכות זה שהמחירים יהיו נמוכים אתה תעבור לגור שם, אבל התברר לי שלא
שמעון סולומון:
 כי אמרו שהמחירים בהתיישבות האמירו
גלעד קריב:
אחרי הסכם שלום עם הפלסטינים, כשרוב גושי ההתיישבות יישארו בידינו – אני בהחלט אשקול, אולי באפרת, להקים את הקהילה הרפורמית הראשונה באפרת
גלעד קריב:
 אחרי הסכם שלום עם הפלסטינים
שמעון סולומון:
אני רוצה מספר תקני עובדים במנהלת ההתיישבות ובמנהל האזרחי
שמעון סולומון:
 חברים, אני באמת רוצה לסכם, חשוב שיהיו לנו הנקודות כמצע לדיון ההמשך, אז חבל
שמעון סולומון:
 אז אני מבין שיש כאן עוד דברים שצריך לדבר עליהם, אבל חשוב לי להציג את הדברים, אז אני אציג אותם במסודר, תוך דקה אני אסיים
שמעון סולומון:
     א
שמעון סולומון:
 אני מבקש את הנתונים המסודרים – גם ממנהלת ההתיישבות וגם ממשרד השיכון, וגם את העמדה המקצועית של היועץ המשפטי למשרד הבטחון
שמעון סולומון:
     ב
שמעון סולומון:
 כל הסיפור של התקנים, תקני עובדים במנהלת ההתיישבות ובמנהל האזרחי – מה שדיברנו על תיקנון ותקצוב, מה הפער שאנחנו דיברנו עליו קודם לכן
שמעון סולומון:
     ג
שמעון סולומון:
 תהליך אישור והפקדות תוכניות – אני מבקש שזה יהיה חמש שנים, עם כל הרצף של הדבר הזה
שמעון סולומון:
     ד
שמעון סולומון:
 השוואת משך הליך הבנייה הממוצע משלב התכנון עד שלב השיווק, ביהודה ושומרון מול שאר המדינה, ואז באמת נוכל להבין את השאלות שעלו כאן – גם מגלעד, גם ממוסי וגם מאחרים
שמעון סולומון:
     ה
שמעון סולומון:
 עמדת הייעוץ המשפטי של משרד הבטחון על החלת חוק התכנון והבנייה ביהודה ושומרון – זה גם דבר שאנחנו רוצים לשמוע ולדון בו בפעם הבאה
שמעון סולומון:
     ו
שמעון סולומון:
 כמובן, עמדת משרד הבטחון ומשרד רה"מ על הכנסת מנהל התכנון ליהודה ושומרון
שמעון סולומון:
 אני מבין שיש איזושהי בעייתיות, אבל להבין מה היא העמדה בסוגייה הזאת, כדי שבאמת נוכל לראות מה תכנון הבנייה קדימה, להבין בכלל אם יש עיכובים, וכן הלאה
שמעון סולומון:
     אני מניח שחלק גדול מהשאלות האלה נידונו בעבר והן על השולחן, אבל ברגע שנשים אותן כאן בצורה מסודרת, באמת נוכל לחשוב על מה הם הצעדים קדימה – גם כדי להקל את התהליך וגם כדי לייצר איזושהי אסטרטגיה חדשה לכל סוגיית הבנייה ביהודה ושומרון
שמעון סולומון:
 תודה רבה לכולם
שמעון סולומון:
בוקר טוב, ברוכים הבאים, אני מתכבד לפתוח את דיוני ועדת המשנה ליהודה ושומרון, ח' בתמוז תשפ"ג, 27 ביוני 2023
שמעון סולומון:
 אני רוצה לפתוח בכמה מילים
שמעון סולומון:
 ראשית, ועדת המשנה הזו היא חלק מוועדת החוץ והביטחון העובדת בשיתוף פעולה צמוד עם גורמי הצבא
שמעון סולומון:
      אני מוסר את תנחומיי למשפחתו של החייל שנהרג הלילה בתאונת אימונים בדרום
שמעון סולומון:
 אני גם שמעתי על הנסיבות, זה כל כך כואב, ומבקש מגורמי הצבא לבדוק את הכשלים שהובילו לאירוע, ומתוך כך למנוע הישנות מקרים כגון זה בעתיד
שמעון סולומון:
 אנחנו מכירים את זה
שמעון סולומון:
 אני בטוח שהצבא עושה הכול, אבל בסוף כשקורה מקרה כזה, מצער מאוד מאוד
שמעון סולומון:
      המצב הביטחוני ביהודה ושומרון בכלל ובכבישים בפרט קשה מאוד
שמעון סולומון:
 בדיון הקודם שהיה לפני חודש וחצי פתחתי בקריאת השמות של הנרצחים בחודשים האחרונים, ולצערי מאז, רק בשבוע שעבר נוספו עוד ארבעה נרצחים: אלישע אלטמן, הראל מסעוד, נחמן שמואל מורדוף ועופר פיירמן, זיכרונם לברכה
שמעון סולומון:
 אני ביקרתי אצל כולם, ניחמתי אצל כולם וזה מאוד כואב כל פעם מחדש לפגוש את האובדן ולפגוש את המציאות, שקיני הטרור מנסים לגדוע בחיי אזרחים שרק רוצים לחיות ולקדם את העולם, ושוב המחבלים הגיעו בכבישים המשותפים וגם ברחו דרכם
שמעון סולומון:
      חשוב לי לומר כאן בבמה הזאת, אין אירוע, אין כעס, אין תחושת כאב המצדיקות את התמונות המזעזעות שראינו אתמול בלילה
שמעון סולומון:
 אל"מ אליאב אלבז, מח"ט שומרון, מי שעושה לילות כימים בהגנה על המתיישבים ביהודה ושומרון, שתרם את מיטב שנותיו להגנה על העם והארץ, מבחינתי איש קדוש
שמעון סולומון:
 אפשר לחלוק על דרכי הפעולה, אפשר להתנגד למדיניות, אך אסור לנו ליצור קרע בעם, בטח ובטח לא לערב את הצבא
שמעון סולומון:
      ניחום אבלים, משפחות שכולות זה הוא מקום של קדושה בעיניי, מקום בו מתכנסים ומתחברים אנשים חלוקים סביב מכנה משותף, התייחדות עם המשפחה הכואבת
שמעון סולומון:
 אני מגנה את המקרה המזעזע ושמח כי הוא לא מעיד על הכלל
שמעון סולומון:
 מאידך, חובה על גורמי הצבא, חובה על גורמי קובעי המדיניות לפעול ללא לאות כדי לגרום לכך שהדברים האלו לא יישנו, כדי לגרום לכך שאנחנו גודעים את קיני הטרור האלה בטרם צאתם לפגע בנו
שמעון סולומון:
 מכאן, אחרי שאמרתי את הדברים האלה הקשים והכואבים, לדיון בוועדה הזאת
שמעון סולומון:
     הדיון היום לא ראוי היה שיתקיים
שמעון סולומון:
 נציגי הצבא, משרד הביטחון, המינהל האזרחי, המשטרה, המשרד לביטחון לאומי, משרד התחבורה, כולכם קיבלתם מהנהלת הוועדה בקשות מידע בהמשך לדיון הקודם בכדי להתכונן לדיון הזה
שמעון סולומון:
 עד לרגע זה לא קיבלנו במייל את הפרטים ואני מקווה כי הכנתם אותם לקראת הדיון הזה עכשיו
שמעון סולומון:
 אני פניתי פעמיים ושלוש פעמים גם טלפונית, ופעמיים במכתב לכל הגורמים הרלוונטיים כדי שיתנו תשובות לשאלות שעלו בוועדה הקודמת, ולצערי לא קיבלנו תשובות
שמעון סולומון:
 אני לא אקבל התחמקות והימנעות מהעברת מידע לוועדה
שמעון סולומון:
 פניתי לשר הביטחון, השר לביטחון לאומי ושרת התחבורה בנושא
שמעון סולומון:
 זה גם המקום להודות דווקא למשרד התחבורה שכן הגיב, לא מספיק, אבל לפחות הוא הגיב
שמעון סולומון:
 במידה והדבר יחזור אני מתכוון לנקוט בהליכים משמעתיים כלפי הגופים שלא נותנים תשובות
שמעון סולומון:
     עכשיו לדיון שלשמו התכנסנו
שמעון סולומון:
 יש לנו בדיון הזה שני נושאים מרכזיים, אחד זה יהודה ושומרון, כל מה שקשור לביטחון, והשני הוא הבטיחות בכבישים
שמעון סולומון:
 לאור המצב של עכשיו נתחיל דווקא בדברים הדחופים שזה הביטחון, לכן אני מבקש מאנשי המקצוע לענות לעניין כפי שעשיתם עד כה ולהשיב לכלל השאלות שנשלחו אליכם, בצורה מסודרת
שמעון סולומון:
      אני מבקש מחברי הכנסת, אנא המתינו עם השאלות לסיום דברי אנשי המקצוע, ורכזו אותן יחד
שמעון סולומון:
 על כל שאלה שתישאל בוועדה תינתן תשובה, אם בפורום הזה ואם בפורום חסוי אם נצטרך לכך
שמעון סולומון:
 אני מבקש לא להתפרץ לדברי השני ולכבד את הדיון
שמעון סולומון:
 יפתחו נציגי הצבא ולאחר מכן כל מה שקשור לביטחון ביהודה ושומרון
שמעון סולומון:
 נתחיל איתם ואחר כך ניתן זמן לשאלות וגם לדברי הח"כים, ולאחר מכן נעבור לנושא של בטיחות ביהודה ושומרון
ישראל גורי:
בוקר טוב לכולם, ישראל שומר, ראש מחלקת מבצעים, אגף המבצעים
ישראל גורי:
 סך הכול צריך לומר, אנחנו פה בדיון המשך לדיון שכבר בוצע בוועדה לפני מספר ימים, ויש פה גם שאלות שנשאלנו ונתונים שנדרש
ישראל גורי:
 יש אותם פה
ישראל גורי:
 אני אתחיל ממש בכמה מילות פתיחה על המצב המבצעי, בקצרה, ועל סדר הכוחות כרגע שיש ביהודה ושומרון, ולאחר מכן נעביר לאליצור טרבלסי, לדברים הנוספים ולנתונים, ואיפה שיידרשו עוד שאלות, אז כמובן התשובות הרלוונטיות
ישראל גורי:
      אני אגיד שאנחנו כמובן בימים מורכבים, וכמו שפתחת, יושב-ראש הוועדה, אנחנו מפה שולחים את התנחומים גם למשפחות הנרצחים בפיגועים
ישראל גורי:
 כמובן כולנו מביעים צער על כך
ישראל גורי:
 צה"ל נמצא בתוך יהודה ושומרון עם רוב הסד"כ המשמעותי